Tutorial de Glogster en Pdf, adaptat del text que segueix al castellà per la professora Lourdes Doménech. Te'l pots descarregar des d'ací: http://www.calameo.com/read/0000890355140e81977f4\nMoltes vegades hem dit i repetit aquella dita de que “val més una imatge que mil paraules”. Segurament és certa i encara més a la societat actual amb la qual tot es basa en la imatge: les empreses, les institucions, els productes... han de tenir una bona imatge de marca, un bon logo definitori, que sigui atractiu i fàcilment identificable. Els productes i serveis es presenten amb embolcalls d’aparença maca, que entren pels ulls. Els anuncis televisius són obres d’art en moviment, amb una estètica molt estudiada, un missatge molt clar i una música agradable o evocadora de sensacions positives.\nAquest és doncs l’objectiu d’aquesta sessió del SETICPA, descobrir algunes eines que ens ajudin a comunicar amb imatges i a aprofitar tot el seu potencial educatiu. Fem pòsters digitals amb Glogster, un generador de pòsters digitals\nTutorial de Glogster Accediu a la pàgina de Glosgterhttp://www.glogster.com/edu\nPrimer de tot cal registrar-se, premeu el botó Register Ompliu les dades demanades i premeu el botó Sing UP Rebreu un correu de confirmació recordant el nom d'usuari i la contrasenya, cal prémer l'enllaç per confirmar el compte.\nJa podeu fer el primer pòster , premeu el botó Fons i marc del pòster\nUn coptingueu la selecció realitzada premeuel botó També podeu posar un marc a tot el pòster, sense tancar la finestra podeu seleccionar la pestanya Page Wall\nun cop tingueu la selecció realitzada premeuel botó , i finalment tanqueu la finestra Marc de text\nApareixerà la següent finestra Seleccioneu el marc desitjati premeu el botó i tanqueu la finestra Per escriure cal prémer damunt del marci prémer el botó EDIT Podeu escollir els diferents tipus de lletra, efectes i posició del text, utilitzant les diferents icones del menú emergent Menú emergent\nCal utilitzar aquest menú per fer modificacions en qualsevol objecte del pòster Inserir gràfics El botó GRAPHICS del menú principal permet inserir diferents gràfics i formes predeterminades Inserir imatges El botó IMAGE del menú principalpermet: Carregar una imatge des del PC Fer un enllaç amb una imatge publicada a Internet Pujar una imatge realitzada amb la càmera web També permet posar marcs a les imatges\nEl botó VIDEO del menú principalpermet: Carregar un vídeo des del PC Fer un enllaç amb un vídeo publicat a Internet Pujar un vídeo realitzat amb la càmera web També permet escollir el tipus de marc i comandaments desitjats per presentar el vídeo Inserir àudio El botó Sound del menú principal permet: Carregar un arxiu de so des del PC Fer un enllaç amb un arxiu de so publicat a Internet Gravarun arxiu de so i pujar-lo al pòster. També permet escollir el tipus de marc i comandaments per presentar l'àudio Desar / guardar el pòster Per desar-lo cal prémerel botó Per desar-lo seleccioneu la modalitat CLASSIC GLOG Les altres dues modalitat serveixen per enviar el pòster directament per correu electrònic i presentar-locom un regal o una carta.\nPermet fer enllaços directes ambblocs, escriptoris virtuals... utilitzant la URL o l'EMBED Premeu el botó SAVE & PUBLISH Podeu enviar-lo per correu als vostres contactes important-los directament img 23.jpg\nUn pòster:http://fadults.glogster.com/generar-posters/ Un altre exemple per a treballar amb l’alumnat: http://centrederecursos.glogster.com/Aturem-la-guerra/ AOltres eines i recursos per a treballar amb imatges ON TROBAR IMATGES I COM TREBALLAR-LES:\nhttp://flickrcc.bluemountains.net/ FlickrCC és un gran banc d'imatges per afegir als nostres dossiers de classe, al\nUn senzill tutorial: http://www.xtec.cat/crp-garraf/webtastetstic/Paint.pdf www.picnik.com Un excel·lent programa per a treballar en línia. Ni tant sols cal registrar-se per provar, ja que et deixa dues imatges de proves. Té multitud d’efectes molt creatius. És àgil i ràpid malgrat ser un programa que funciona directament en web. Podem obtenir imatges des de: el nostre compte de Flickr (podem editar les nostres fotos de Flickr amb Picnik directament), des del nostre ordinador, des d'una url, des del cercador de Yahoo, des del cercador de Flickr o prendre-la des de la nostra webcam.\nAprofitem la febre Obama http://obamiconme.pastemagazine.com/\nAixí doncs presentem aquesta xuxe 2.0: Obamiconme, que ens permetrà fer el nostre propi cartell a l’estil de l’inspirat per Shepard Fairey. Podem agafar la nostra fotode l’ordinador o fer-la directament de la nostra quickcam, la capturem i afegim el nostre missatge al món. Simpsonitza’t amb el Simpsonizeme Una altra xuxe 2.0, és una aplicació molt similar a l’anterior però aquesta amb els personatge de la sèrie dels Simpsons, ens permet fer un retrat a l’estil Simpson de manera fàcil i divertida: http://simpsonizeme.com/


Sant Cugat Creix - Notícia El Club de Rugby Sant Cugat, obligat a guanyar l'últim, el Tatami RC, per jugar la promoció d'ascens a la màxima categoria estatal\nEl Club de Rugby Sant Cugat, 6è amb 21 punts, podria assegurar-se la classificació per a jugar la promoció d'ascens a la Divisió d'Honor A, la màxima categoria del rugbi estatal, si guanya al Tatami RC de València, 12è i últim amb 5 punts en el grup B de la Divisió d'Honor B, aquest dissabte, 13 de febrer, a les 16 hores, a la ZEM La Guinardera.\nGuanyar i mirar pel retrovisor\nEls santcugatencs també hauran d'estar molt pendents de què faci el RC València, 7è amb 19 punts, a 2 punts del CR Sant Cugat, al camp de l'11è i penúltim amb 9 punts, el CN Poble Nou. Aquest enfrontament també es jugarà el dissabte 13 de febrer, a les 16 hores, com també ho faran l'RC Akra Bárbara Alicante (9è, amb 15 punts) i el Barbarians XV Calvià (8è amb 16 punts). El guanyador d'aquest partit també podria tenir opcions de classificació, sempre que un d'aquests dos equips, CR Sant Cugat o RC València, no guanyi el seu xoc.\nAquests 3 partits són partits ajornats i, en el cas del CR Sant Cugat correspon a la 7a jornada de lliga, que s'hauria d'haver jugat el 9 de gener.\nUna victòria del CR Sant Cugat el situaria 4t\nSi els de Dani Ripol s'imposen al Tatami RC, se situaran en la 4a posició, avançant a l'RC L'Hospitalet (5è amb 22 punts) i al Gòtics RC (4t amb 22 punts), que no tenen cap partit ajornat.\nEls 6 primers classificats un cop acabi la lliga regular -només falta 1 jornada- jugaran la promoció d'ascens i el títol de lliga de la Divisió d'Honor B. D'aquestes 6 places ja hi ha 3 equips que, matemàticament, ja se l'han assegurat. Són el CR La Vila, CAU Rugby València i Fénix CR Zaragoza.\nCom a equip local, el CR Sant Cugat ha guanyat, fins ara, al Gòtics RC (17-16) i al CN Poble Nou (29-15), mentre que ha perdut amb el CAU Rugby València (9-42) i el BUC (29-31).\nEl Tatami RC només ha guanyat 1 dels 9 partits de lliga, en la 1a jornada\nPer la seva banda, el Tatami RC tan sols ha aconseguit guanyar 1 dels 9 partits que ha jugat el campionat. Va ser en la primera jornada de lliga, al camp del BUC (10-19). Com a equip visitant també ha perdut 4 partits, però contra els actuals 4 primers classificats: Fénix CR Zaragoza (28-6), Gòtics RC (25-22), CR La Vila (34-10) i CAU Rugby València (56-5).\nDani Ripol: "Estem obligats a guanyar i sortirem a donar-ho tot"\nL'entrenador del CR Sant Cugat, Dani Ripol, ha assegurat que "estem obligats a guanyar si volem jugar la promoció d'ascens a la màxima categoria estatal. Sortirem a donar-ho tot. Som conscients que en aquest partit i ens hi juguem bé. L'equip està bé i hem treballat molt aquest partit amb el Tatami RC".\nPer aquest encontre, el conjunt santcugatenc recupera els lesionats Froilán Olesti i Gerard Ginel.\nEl CR Sant Cugat rebrà el 3r, el Fénix CR Zaragoza, en l'última jornada, el 20 o 21 de febrer\nEn l'11a i última jornada de la lliga regular del grup B de la Divisió d'Honor B, el CR Sant Cugat rebrà el 20 o 21 de febrer, a la ZEM La Guinardera, el 3r classificat amb 38 punts i 1 partit ajornat, el Fénix CR Zaragoza.\n< Els resultats esportius del 6 i 7 de febrer\nEl Club de Rugby Sant Cugat es juga, en l'última jornada i davant el 3r, la classificació per a la promoció d'ascens a la Divisió d'Honor A >


Comença l'exhumació dels nínxols 266 i 267 del cementeri d'Ontinyent - TV Digital Ontinyent\n23 juny 2021 - 7:33 h\nInici Destacat Comença l’exhumació dels nínxols 266 i 267 del cementeri d’Ontinyent\nComença l’exhumació dels nínxols 266 i 267 del cementeri d’Ontinyent\nHui s’han iniciat els treballs d’exhumació en el cementeri municipal d’Ontinyent, finançats per la Diputació de València, on s’esperen trobar les restes de quatre persones afusellades el 15 de desembre de 1939. Després d’obrir els sepulcres, l’equip d’experts forenses ha trobat les restes d’almenys quatre individus en el nínxol 266, i en el 267 un taüt del que no tenia constància el registre municipal. Els treballs d’identificació per part de l’equip antropòleg forense confirmaran si les restes corresponen a aquestes persones.\nA l’acte han acudit el president de la Diputació de València i alcalde d’Ontinyent, Jorge Rodríguez, la diputada de Memòria Històrica, Rosa Pérez Garijo, el secretari de la Comissió de Memòria Històrica municipal, Vicent Revert, la regidora coordinadora de Política per a les Persones, Sayo Gandia, i la coordinadora del projecte de Paleolab, l’antropòloga forense Elisa Garcia.\n“Avui vivim un dia històric i crec que Ontinyent és una ciutat més digna perquè hem fet justícia, hem reparat una qüestió que fa 70 anys que s’esperava i que és per fi una realitat”, ha remarcat Rodríguez. El president de la Corporació provincial no ha volgut oblidar “als familiars que des de feia tants anys esperaven aquest moment”, i ha agraït a Rosa Pérez Garijo “que des del primer moment va tenir molt clar el camí que havia de prendre la delegació de Memòria Històrica, i que avui per fi comença a donar fruits”.\nPer la seua banda, Pérez Garijo ha assenyalat que aquest cas és diferent a l’iniciat fa un mes en el cementeri de Paterna, ja que és el propi consistori el que ha impulsat els treballs. “Açò mostra que els ajuntaments aposten també per la recuperació, justícia i reparació de la història franquista, que per al nostre equip de govern és tan important”, ha afegit.\nDes d’un primer moment es va barrejar la hipòtesi que s’haguera produït una exhumació no registrada. Per açò, l’equip de forenses ha obert el segon nínxol 267, el qual figurava com a buit en el registre municipal, per a assegurar-se que no hi havia restes. En trobar un taüt en el sepulcre i trobar indicis que la data d’enterrament era diferent, els experts han procedit a tancar-ho de nou. “En cap cas pot vindre de la fossa comuna. Un descuit en el registre pot ser la raó perquè no conste, i açò pot ser l’inici d’una altra via d’investigació”, ha dit l’arqueòleg forense Manuel Polo.\nEl treball que queda per fer prendrà entre uns 6 i 8 mesos. Primer, l’equip d’antropòlegs forenses individualitzaran les restes, que es troben barrejades. A continuació, enviaran les mostres a un laboratori de genètica a Madrid on es faran les proves d’ADN i les compararan amb les dels familiars. En paraules de Revert, “ens queda acabar el treball tècnic i prosseguir la cerca de les restes que no hagen aparegut i que podrien trobar-se en una segona fossa que no ha sigut exhumada”.\nNo han faltat a la cita nombrosos familiars de les víctimes de la repressió franquista. Un d’ells ha sigut Concha Díaz, neboda de Rafael Bataller, qui va ser afusellat als 27 anys. Cocha va ser el testimoniatge primari que va ajudar a situar als cossos, en haver traslladat personalment les restes, en bosses de plàstic, de la fossa comuna al nínxol 266 durant la dictadura. “Des de llavors sempre li hem portat flors al mateix lloc”, explica la germana de Concha, María Díaz.\n80 anys més tard\nDurant les festes de moros i cristians de l’estiu de 1939, van ser processats en un judici sumaríssim en l’ajuntament de la localitat 15 reus. Únicament dos d’ells van ser condemnats a 30 anys de presó, i la resta va ser sentenciada a mort. Els afusellats per la repressió franquista van ser enterrats en fosses del cementeri municipal, i a la fi dels anys 60 aproximadament es van exhumar almenys 6 dels cadàvers, per ordre de l’alcalde de llavors, Vicent Gironés.\nDos de les víctimes van ser identificades i enterrades per la família; no obstant açò, la resta van ser dipositades en els nínxols. Amb aquest context, la Corporació provincial recolza la cerca de les restes d’aquestes 4 persones o, en cas contrari, localitzar la fossa en la qual es troben. La subvenció concedida per la Diputació ascendeix a 8.864,46 euros, el valor total de l’exhumació i identificació de les restes.\nArticle anteriorUna xarrada a Ontinyent sobre els perills de l’ozó troposfèric\nArticle següentPampamdansa ompli el Teatre Echegaray d’Ontinyent amb “Un2Tres4”\nAmparo Palero Reduan 20/05/2017 At 08:35\nComo dijo el Sr. Rajoy ¿a quien le importa la memoria historica?. si Sr. Rajoy. Les importa a mucha gente q le mataron a sus familiares muchos sin saber porque. Muchas gracias por esas iniciativas en nombre de esas personas q se sienten ultrajadas por la insensibilidad del Sr. Rajoy y COMPAÑIA.\nOntinyent recuperarà el requisit lingüístic del valencià per poder treballar a...\nEl govern municipal d’Ontinyent ha anunciat la seua intenció de recuperar el requisit lingüístic del valencià per poder treballar a l’ajuntament. Este requisit lingüístic...\nMés de 3.500 persones han votat ja a “Ontinyent Participa”\nTVDigitalOntinyent - 13/02/2014 0\nEl Govern d’Ontinyent anima a la ciutadania a sumar-se a “l’històric” procés votant per internet o presencialment fins les 00:00 hores d’aquest divendres Més de...\n“Junts Fem Mercat” torna a sortejar xecs-regal de 50€\nTVDigitalOntinyent - 27/09/2013 0\nEl Mercat Municipal d’Ontinyent torna a sortejar des del present mes de setembre premis entre els seus clients, gràcies a la represa de la...


Paga extra, rejovenir la docència i reducció lectiva. | REFLEXIONS DEL MÓN I DEL MEU VOLTANT\n← Paga Extra i Oposicions Docents\nMARE NOSTRE I LA MARE NOSTRE QUE ENS VA PARIR. →\nPaga extra, rejovenir la docència i reducció lectiva.\nPublicat el 22 gener 2015 per David de las Heras\nFa 6 anys enrere durant només potser un any, es van reduir la carrega lectiva dels docents passant de 25 hores lectives a 23 hores a primària. Ara ja ningú en parla però jo penso que aquestes tres hores de preparació de classe o de coordinació feien que realment és guanyés en qualitat educativa. No puc estar d’acord amb una afirmacions que deia que “En un país amb 700.000 desocupats, demanar que facin una hora més de docència és un sacrifici assumible” En primer terme perquè fer una hora més de docència ha comportat una retallada impressionant de persones per tant la mesura acaba convertint en més desocupats a Catalunya que es tradueix en menys riquesa. I en segon terme la qualitat d’educació també passa pel recurs temps, si els treballadors tenen més temps per coordinar-se això acaba guanyant en major qualitat.\nEncara no he llegit el que defensen els diferents sindicats, però cal que ho tinguem clar que hem de recuperar aquestes hores, també per salut laboral. Alhora una dada molt interessant és la que recull el periodico. Que afirma que cada mestre menor de 30 anys que tenim al sistema educatiu 5 són majors de 50 anys. Podem llegir això amb dos lectures, la primera que hi hagut molt poca inversió en personal docent malgrat cada vegada hi hagut més alumnes al sistema educatiu. Major alumnes, menors docents per força per mi ha de comportar una degradació dels sistema educatiu. Cal donar els mestres adequats, i cal que defensi els sindicats la defensa d’oferta publica d’educació.\nEn definitiva ara que estem en eleccions cal mirar els sindicats que defensin oferta publica d’educació, i que defensin una reducció de l’horari lectiu. Una cosa important s’ha d’anar a votar, dóna igual el sindicat que voteu però no és el mateix negociar amb el 100% de persones que han votat a que només votin un 30%. Votar blanc és també una opció, encara que per mi no vàlida. Malgrat sigui una oportunista davant les eleccions sindicals el vídeo que ha realitzat comissions m’ha agradat us el linko. Encara que llegeixo mitjança la Ugt que s’està a punt d’aconseguir el cobrament de part de la paga. Els companys de la Ugt us invita a que denuncieu la generalitat per poder cobrar els interessos.\nAquesta entrada s'ha publicat dins de sistema educatiu i etiquetada amb hores, qualitat, sistema educatiu. Afegiu a les adreces d'interès l'enllaç permanent.


ag. 8, 2018 Vapor Turull\nEl Vapor va ser construït per l’arquitecte Rafael Estany a mitjans del segle XIX per encàrrec de Pere Turull i Sallent, un dels principals empresaris tèxtils catalans que havia acaparat part del mercat de la llana castellana i que combinava la seva iniciativa empresarial amb la de diputat del Partit Conservador per Sabadell, alcalde i fundador de la Caja de Ahorros de Sabadell.\nEl 1874 al vapor hi treballaven 38 homes i 45 dones. Més endavant, el 1877, es va instal·lar un generador de vapor de 60 cavalls i una altra màquina de vapor de tipus balancí, construïda a l’empresa Nueva Vulcano de Barcelona. Va ser un dels primers vapors a utilitzar l’energia elèctrica. El 5 de febrer de 1911 en plena crisi va ser cremada, alguns veïns sospitaven que darrere l’incendi hi havia Enric Turull i Comadran (fill de Pere Turull i germà de Pau Turull) conegut a partir d’aquell moment com “el Incendiario” que d’aquesta manera hauria aconseguit lliurar-se de diversos deutes.\nAmb Enric Turull que a part d’empresari tèxtil, també va ser tresorer de la Caixa d’Estalvis de Sabadell (fundada pel seu pare) i diputat a corts pel Partit Conservador al districte de Sabadell; s’acabava la dinastia dels Turull que des de meitat del segle XIX havia dominat la vida política, econòmica i social de la ciutat.\nIncendi del 5 d’abril de 1911 al Vapor Turull. Publicada a “El bombero español”\nL’edifici es cremà novament el 12 de març de 2009, a la part on encara\nqueda dempeus situada al carrer creueta. FONT: Vilaweb, 12 de març de 2009


domingo, 05 abril 2020 - 02:11 h\nMiquel Camps | 14/07/2019\nDesprés de milers d’anys, podria ser que els guerrers hagin perdut atractiu i que l’èxit social es basi en altres paradigmes. Aquest estiu, hi ha claus per atreure mirades.\nLa història humana està plegada d’episodis d’ingents quantitats de morts deguts a les guerres. Sabem que les grans batalles sempre estan esperonades per governs amb ganes de conquesta, de recursos o de control de llocs estratègics. Però l’atenció cal posar-la en la resposta social, que històricament ha estat (ara també) condicionada per missatges basats en la suposada culturització dels conquerits, la consecució de llibertats dels pobles oprimits, o l’entrega de la fe vertadera.\nPels motius que siguin, sembla evident, per la repetició constant, que la gent no veia els conqueridors com els abusadors que eren. Com els que aprofitaven la seva major capacitat física, armamentística o logística per atropellar de males maneres algun poble vesí. En tost de la condemna social que avui es pot sentir amb certa facilitat, durant milers d’anys es va promocionar la figura, el paradigma, del guerrer.\nEls guerrers eren l’orgull del poble, els més valents, els més coratjosos, els més atractius. Sovint acabaven reconeguts amb títols nobiliaris, amb noms de carrers, amb declaracions de fills il·lustres, amb llibres i amb pel·lícules... Segurament que aquesta era la manera de sobreviure en un món en constant competició, on matar un ésser humà només era qüestió de justificar-ho amb prou manyes.\nAquesta manera d’interpretar la realitat, es va suavitzar després del fracàs de dues guerres mundials consecutives. La declaració dels Drets Humans és un enorme pas històric institucional, però més gran és segurament el canvi de percepció social, que ja no accepta tan fàcilment el discurs de l’èpica guerrera, encara que alguns governs mantenen la seva hipocresia quan es tracta de justificar intervencions militars a zones amb recursos energètics o d’altre índole important.\nS’ha donat per tant un canvi històric a favor de l’espècie humana. Hi ha actuacions que ja no troben l’aprovació de la societat, perquè s’identifiquen senzillament com a abusos. La majoria de les guerres ja es veuen com una extralimitació injustificada, quan no com un bandidatge directe.\nIdò ara hi ha experts que diuen que estem a a la transició de deixar de justificar també els mercenaris que abusen dels recursos naturals. El grau d’alarmes ambientals (en aigua, en energia, en explotació del mar, en residus descontrolats...) és de tal nivell, que s’està observant una evolució accelerada de la sensibilitat social, i això fa canviar referents i valors.\nEnguany la bona connexió, l’empatia grupal, l’atractiu subliminal, connecta molt bé amb saber cuidar els altres i saber cuidar l’entorn. Les dues coses. La festa no és incompatible amb l’estima. Els somriures són més bells quan apareixen en un paisatge volgut.\nEls guerrers caducs, que encara cerquen ser atractius fent gala de la seva capacitat de malmetre la natura, viuen hores baixes. La gent ja no s’impressiona davant dels grans hotels, li produeixen enuig. El personal ja no identifica com una meravella tecnològica una central elèctrica, ara s’emociona davant l’energia solar.\nA dia d’avui, sortir per la premsa clamant contra la presència de la posidònia com a estratègia electoral, pot tenir com a resultat no obtenir cap representant a cap institució. Tenir una indústria i abocar els metalls pesants pel clavegueram, té alts riscos d’acabar amb un escarni públic i amb la reputació de la firma.\nObrir enormes regadius en hores de ple sol genera indignació ciutadana. Sentir veus que clamen contra la regulació ambiental, activa un desig d’oferir beques per a facilitar l’assistència a cursos bàsics de coneixement del medi.\nAquest estiu resulta atractiu aprofitar la nedada per retirar plàstics de la platja, aprendre a admirar la bellesa d’un pop movent-se entre les roques sense sentir un impuls immediat de caçar-lo, mostrar als fills i als néts la possibilitat de delectar-se descobrint detalls del litoral sense ànim extractiu.\nEls guerrers, abusadors disfressats de tradició i llegenda, han de donar pas a un altre paradigma, que permeti canviar les coses que ens estan fugint de les mans. El planeta pot rodar molts milers d’anys més sense l’espècie humana. De vegades, l’egoisme i l’altruisme van de la mà. Fem-ho atractiu.


Sergio Garcia refusa parlar d'un derbi amb ànim de «revenja» - Diari de Girona\nSergio Garcia refusa parlar d'un derbi amb ànim de «revenja»\nEl davanter considera que la bona temporada de l'Espanyol ha fet que els rivals els tinguin «molt més respecte»\nefe/ddg 24.11.2018 | 00:35\nSergio Garcia refusa parlar d'un derbi amb ànim de «revenja» Diari de Girona\nEl davanter de l'Espanyol Sergio García va afirmar ahir, després de l'entrenament a la Ciutat Esportiva, que tant ell com els seus companys s'han guanyat el «respecte partit a partit» i que l'equip està competint posant les coses «difícils als contraris». El futbolista va insistir, de tota manera, que el vestidor no abaixarà els braços d'aquí al final de temporada. «Els rivals assumeixen que lluitem per la pilota i creem perill, encara que sabem que qualsevol equip et pot passar per davant i això ens fa treballar més fort».\nSergio García també es va mostrar esperançat de poder mantenir aquesta bona dinàmica fins que s'acabi el curs: «Sabem que estem fent coses importants i a tothom li agrada guanyar títols i estar a Europa». I afegia: «Volem seguir en aquesta línia i veure on estem al final de curs, tant de bo sigui el més amunt possible. «Satisfet» amb el seu any i «sense ansietat» per no marcar, va parlar poc del derbi amb el Girona: «És un partit més. Tenim moltes ganes de competir i no ens ho prenem amb cap ànim de venjança per la derrota de l'any passat».


L'Acampada Jove es posposa al 2021 - Primera Fila\nLa celebració de la vint-i-cinquena edició de l’Acampada Jove haurà d’esperar fins el 2021, ja que l’organització ha emès un comunicat explicant que enguany no es podrà dur a terme per tota la situació que es viu arran de la pandèmia de coronavirus.\nDes de l’Acampada Jove miraran de mantenir el màxim nombre de bandes actuals al cartell del pròxim any, que tindrà lloc del 15 al 17 de juliol.\nTotes les entrades adquirides seran vàlides per la nova edició i tots els que la conservin tindran beneficis especials. En cas de no poder assistir es podrà demanar el reemborsament al web del festival.\nGràcies infinites pel vostre suport incondicional i per fer possible l’Acampada Jove any rere any!💜\nEns veiem el 15, 16 i 17 de juliol del 2021 a Montblanc!! Les #25acampades seran històriques 🎉🔥\n➕ informació a 📲 https://t.co/9avsV4id8u pic.twitter.com/ZKv33R69ZG\n— Acampada Jove (@acampadajove) May 18, 2020\nL’Acampada Jove 2016 en imatges!


Olot inaugura el monument al president Companys - Diari de Girona\nOlot inaugura el monument al president Companys\nAnna Simó, secretària del Parlament, va demanar que la gent que va perdre família a la guerra hi porti flors\nolot | ddg 09.02.2016 | 07:12\nAnna Simó va fer el parlament d´inauguració davant del monument. diari de girona\nOlot va inaugurar ahir al matí el monument en memòria del president Lluís Companys. L'acte va ser presidit per Anna Simó, secretària primera del Parlament. Simó va convidar les persones que van perdre familiars i han arribat a saber on són enterrats que vagin a plorar-los i a dur-los flors al monument a Companys.\nEn representació d'Olot, Josep Berga, regidor de Cultura per CiU, va llegir unes frases de l'escriptor francès Roger Martin du Gard. Es tracta del premi Nobel de Literatura del 1937. És conegut per la novel·la La saga dels Thibault. En ella, Du Gard no intenta demostrar res. No jutja, no condemna. Només mostra l'evolució de la religió contemporània. D'ell, Berga va treure: "La vida seria impossible si tot es recordés. El secret és saber escollir allò que no s'ha d'oblidar".\nEn els parlaments també va intervenir Marta Milà, arquitecta autora del projecte. Va explicar que per fer el projecte havia passat una temporada a Olot i la Garrotxa. "Per impregnar-me d'aquest paisatge que teniu", va explicar al públic present.\nL'esdeveniment va aplegar una bona quantitat de gent als jardins de l'entrada principal del cementiri. Va tenir lloc a les 11 del matí, una hora del dia encara freda i quan es complien exactament 77 anys de l'entrada de les tropes franquistes a Olot.\nL'obra consta de quatre barres d'acer blanc que porten escrites quatre frases pronunciades pel president Companys al llarg de la seva trajectòria: "Moriré per Catalunya i per lo que ella representa". Afegeix: "Tornarem a sofrir, tornarem a lluitar, tornarem a guanyar". Prossegueix: "Guanyarem perquè tenim la raó i perquè tenim la força". I acaba amb: "Catalans: l'hora és greu i gloriosa".\nLes quatre barres tenen una franja horitzontal de formigó amb el títol "Per Catalunya i Olot, a Lluís Companys". El monument està contraposat a sis barres d'acer negre que representen el feixisme i els opressors. Els dos espais es troben al damunt d'un gran cercle de greda voltada de gespa.\nIdea del 2015\nEl grup municipal d'ERC a l'Ajuntament va proposar fer un monument recordatori a Lluís Companys a l'Ajuntament del mandat 2011-15. Quan la idea va ser plantejada al ple, va tenir l'oposició del PP i de PxC i l'abstenció del PSC. Gràcies a la col·laboració de l'equip de govern de CiU, els republicans van aconseguir incloure una partida al pressupost del 2015 per, si més no, començar el projecte.\nAixò no obstant, la intenció es va trobar de ple amb les eleccions de maig del 2015, que van congelar el projecte fins que es va assentar el nou equip de govern format per CiU amb el suport del PSC.\nEl juliol del 2015, la Junta de Govern de l'Ajuntament d'Olot va aprovar les bases de la convocatòria d'un concurs públic per a la creació d'un monument recordatori a Lluís Companys (president de la Generalitat afusellat el 15 d'octubre del 1940).\nS'hi van presentar vint projectes, dels quals un jurat (format per tres tècnics municipals, un membre del Patronat d'Estudis Històrics d'Olot, un representant de l'Escola d'Art d'Olot i un historiador) va seleccionar tres intervencions finalistes, d'entre les quals va resultar guanyadora la presentada pels arquitectes Marc Torrellas Arnedo i Marta Milà Pascual.\nEls guanyadors van presentar el projecte al públic i van començar a treballar sobre el terreny. Durant mesos, la gent que anava al cementiri veia l'obra tapada per plàstics.


El Club Patinatge Artístic Manresa es va inspirar en el film «Coco» per al seu festival - Regió7 :: El Diari de la Catalunya Central\nEl Club Patinatge Artístic Manresa es va inspirar en el film «Coco» per al seu festival\nEl Pujolet es va omplir per gaudir de l'espectacle de patinatge\nParticipants en el festival del Club Patinatge Artístic Manresa al pavelló del Pujolet arxiu particular\nParticipants en el festival del Club Patinatge Artístic Manresa al pavelló del Pujolet\nEl Club Patinatge Artístic Manresa, entitat de nova creació, sorgit de la secció de patinatge del Club Patí Manresa, ha dut a terme el 8è Festival de Patinatge Artístic al pavelló del Pujolet, la temàtica del qual era la pel·lícula Coco. A part dels patinadors, també hi va haver les actuacions de l'Associació Guardiolenca, CP Vedruna, CP Castellbisbal i HC Montbui. A més, el parquet manresà va acollir les actuacions de Dídac Garcia, patinador de 83 anys i encara jugador d'hoquei en actiu, amb una exhibició en solitari, i una altra d'improvisada amb la seva alumna Eva Montero, que és una de les entrenadores del club, i amb Noemi Isla, setena del món en categoria sènior. Això va ser a la primera part de l'espectacle.\nA la mitja part es van sortejar quatre paneres, tenint en compte que prèviament s'havien venut butlletes per les grades del Pujolet, que poques vegades s'havia vist tan ple en un festival de patinatge. Ja a la segona part, es va presentar l'esmentada adaptació de la pel·lícula Coco.\nL'espectacle va estar molt ben caracteritzat amb un joc de vídeo en pantalla, llums, so i molt bon maquillatge proporcionat per alumnes de l'institut Guillem Catà i algunes mares del club, que van caracteritzar molt bé els protagonistes de la jornada. Va ser una mostra de treball en equip, amb voluntarietat, ja que el resultat de l'espectacle no hauria estat el mateix sense el decorat, que també va estar produït per un grup de mares amb molt d'encert i creativitat.\nEntremig del festival es va poder gaudir de fragments de la pel·lícula. L'efecte de llums i so va donar un toc de protagonisme a tots els patinadors.


La Oreja de Van Gogh tanca el Festival Jardins Terramar davant 14.520 persones\nLa Oreja de Van Gogh ha posat el punt final a dues setmanes de concerts al Festival Terramar de Sitges. Aquest últim dia ha tornat a comptar amb totes les entrades venudes i un ple a vessar. Aquest grup ha estat el que més discos ha venut en el que portem de segle XXI i ha estat l'encarregat de tancar el festival.\nAl concert han assistit 14.520 i en total durant aquests dies s'ha registrat un 88% d'ocupació. Per això, el codirector de festival, Joan Ramón Rodríguez, s'ha mostrat satisfet amb la feina realitzada si es tenen en compte les circumstàncies actuals.\nEls 15 concerts programats s'han dut a terme sense cap problema. Això sí, l'actual pandèmia ha obligat a reduir en un 50% l'aforament total de l'espai. A més, les restriccions horàries i de mobilitat han fet que sigui un festival més complicat, però de què s'han mostrat satisfets malgrat tot.\nManel, Fangoria, Rosario, God Save The Queen, El Barrio, Sílvia Pérez Cruz, Ara Malikian, Amaral, Sopa de Cabra, Mónica Naranjo, Sergio Dalma, Antonio Orozco, Los Secretos, La Casa Azul i La Oreja de Van Gogh han format part del cartell de 15 concerts programats.


Les paraules en privat d'un conseller que deixen en evidència Puigdemont\n«Ha estat un plaer», va dir Joaquim Forn, conseller d'Interior, el passat dijous\nper Redacció dilluns, 30 d’octubre 2017 - 11:29h | Actualitzat a 30/10/2017 17:55h\nJoaquim Forn, conseller d'Interior de la Generalitat. | CatalunyaDiari.cat\nEl conseller d'Interior, Joaquim Forn, podria haver estat el primer a acomiadar-se dels seus treballadors. Segons informa 'Catalunya Ràdio', Forn ja va dir adéu al seu càrrec el passat dijous, el mateix dia que es va proclamar la independència catalana. «Ha estat un plaer», va pronunciar el que ja podria ser exconseller de la Generalitat. Una decisió que podria interpretar-se com una clara rendició davant l'article 155 de la Constitució aplicat per l'Estat, aquella mateixa tarda.\nCal recordar que amb l'aplicació d'aquest ja famós article constitucional, Mariano Rajoy va anunciar cessament del president Carles Puigdemont i la resta de membres del govern català, el que comporta que el govern espanyol assumeixi avui les seves funcions. D'altra banda, també serà el govern espanyol qui assumeixi el control del Parlament, que ha quedat dissolt.\nA més, Rajoy va anunciar que es convocaven eleccions a Catalunya pel pròxim dia 21 de desembre, el primer dia que la llei li permet. Unes eleccions que estan portant molta polèmica i sobre les quals encara es té poca informació. Els primers rumors apunten que el bloc independentista podria presentar-se com un sol partit, com ja es va fer amb Junts pel Sí. Per la seva banda, el PSC i Ciutadans veuen la votació com l'única solució viable al conflicte polític català. «Anirem a les urnes i guanyarem. Els guanyarem amb vots», ha afirmat Albert Rivera.


Idescat. Enquesta de discapacitat, autonomia personal i situacions de dependència\nEDAD Enquesta de discapacitat, autonomia personal i situacions de dependència\nL'Enquesta sobre discapacitat, autonomia personal i situacions de dependència 2008 (EDAD2008) té com a objectiu general atendre la demanda d'informació que permeti una guia per a la promoció de l'autonomia personal i la prevenció de les situacions de dependència de les persones a la nostra societat.\nEls objectius concrets d'aquesta estadística són la investigació sobre el nombre, característiques i situacions de les persones amb discapacitat.\nAquesta operació estadística parteix de l'experiència de l'anterior Enquesta de discapacitats, deficiències i estat de salut (realitzada l'any 1999) però adaptada a les condicions socials i demogràfiques actuals i amb la filosofia de la nova Classificació internacional del funcionament, de la discapacitat i de la salut (CIF).\nL'EDAD2008 presenta una ampliació de resultats per a Catalunya a partir de l'explotació de l'enquesta del mateix nom que va realitzar l'INE.\nL'Idescat difon resultats sobre el nombre de persones amb discapacitat que resideixen en habitatges familiars a Catalunya, característiques d'aquestes persones, així com de les seves discapacitats i deficiències que les han originat, a més de les relacions d'aquestes persones amb el mercat laboral i l'educació, prestacions socials, sanitàries i econòmiques.\nL'EDAD2008 ha investigat els centres per primera vegada amb un qüestionari específic. S'ha investigat els centres residencials de persones grans, de persones amb discapacitat i els hospitals geriàtrics i psiquiàtrics de llarga durada. Els objectius d'aquesta investigació s'han centrat en dos punts: estimar el nombre de persones que resideixen en establiments col·lectius, les seves característiques i discapacitats, i conèixer les característiques principals d'aquests centres, així com els serveis que donen.\nL'EDAD2008 presenta estadístiques de la població amb discapacitat que rep assistència personal de cuidadors i de les característiques sociodemogràfiques del personal cuidador, la relació de parentiu amb la persona amb discapacitat o bé les hores de dedicació, així com de les cures més importants que reben les persones amb discapacitat i altres temàtiques relacionades.\nAssistència personal i cuidadors\nEnquesta de discapacitat, autonomia personal i situacions de dependència


Grand Hotel Classic Armavir Rússia - Ofertes d'hotels amb els MILLORS DESCOMPTES EN LÍNIA\nVeure tots els 41 allotjaments a Armavir.\nTurgeneva Street 115 , Armavir, Armavir, Rússia, 352905 - Molt bona ubicació - Veure al mapa\nMés informació sobre Grand Hotel Classic\nConvenientment situat a Armavir, Grand Hotel Classic és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nA Grand Hotel Classic, l'excelent servei i instal.lacions superiors faran de la vostra estada una experiència inoblidable. L'hotel ofereix Wi-Fi gratuït en totes les habitacions, recepció 24 hores, Zones públiques amb Wi-Fi, aparcament de cotxes, servei d'habitacions per garantir el més gran comfort possible als seus clients.\nA més, totes les habitacions ofereixen una gran varietat de comoditats com ara aire condicionat, calefacció, aparell de televisió LCD/pantalla de plasma, caixa forta a l'habitació, articles de tocador per satisfer els clients més exigents. A més, l'oci que l'hotel ofereix assegurarà que tengui molt a fer durant el dia. Descobreixi una encantadora mescla de servei profesional i ampla gama de característiques a Grand Hotel Classic.


EL FEBRER S’EN VA – RAMONJOAN.CAT\nEL TRIBUNAL CONSTITUCIONAL ESPANYOL\nEl TC declara inconstitucional diversos aspectes de la Llei de Consultes Catalana. En Rajoy, esplèndid, raona que quan un tribunal pren un acord per unanimitat, “quelcom vol dir”\nCaldria recordar-li a Rajoy diversos assumptes, per exemple:\nLa formació del TC, designació del govern espanyol i del parlament espanyol, ambdós controlats per un sol partit. El sistema fa que no sigui precisament el reflex de la pluralitat social. De fet som capaços d’anticipar totes les seves sentències.\nQue unanimitat i raó no necessàriament van associades. Unànimement un tribunal espanyol va decidir executar Companys, no? Unànimement els polítics castellans han permès perdurar la memòria de Franco sense jutjar els seus crims – comparables als de Hitler, en qualitat que no en quantitat -. El món és ple d’exemples de gatades unànimes, com la invasió d’Iraq cercant armes de destrucció de masses.\nJa era descomptat. Si arribem a ser independents sols serà a partir d’una DUI (Declaració Unilateral d’Independència) atès el procés no pot ser amistós quan una de les parts s’hi oposa. Ara be, cal carregar-se de raons i fer tots els passos previs necessaris per legitimar la voluntat democràtica del poble català.\nNo us sorprèn el que passa? Dues grans caixes de gestió pública van caure a la crisi financera recent. Una, la Caixa Catalunya, a punt de ser desmembrada i liquidada (amb fons públics, part venuda a Black Stone i la resta a BBVA). L’altre, la CajaMadrid, perfectament apuntalada amb fons públics (fons alemanys que el “públic” pagarà religiosament amb interessos) torna a la senda de guanys i fins pot pagar dividend.\nMentrestant el FROB (el contribuent, clar) afrontarà el cost de responsabilitat de la seva enganyifa a la sortida a borsa. A l’hora que sura la merda de les targetes “black”, merda que més enllà del valor econòmic ens ensenya la poca classe, el baix nivell, la degradació humana de les persones que pul·lulen entorn del diner i poder. Com corromp el diner!!. Industrials, polítics i politiquets a dreta i esquerra, empleats i fins sindicalistes trontollen en poder usar una targeta “black”. Que barata va aquesta misèria de gent.\nContinua removent el sector de l’ensenyament. Aquesta setmana el tema girava entorn la religió.\nPoc m’interessa valorar-ho. Llevat que em sembla increïble que la “religió” tingui nota, no acabo d’entendre que es valora (integrisme? La fe a ulls clucs? La obediència als cardenals de la luxúria?)\nVoldria recordar als pares que a pesar de tot, i de moment, és assignatura OPTATIVA. Per tant, cal que els pares no desisteixin de la seva obligació de conduir la educació dels seus fills i prenguin responsabilitat per actuar com cal. Que la ètica te molts punts de vista a banda dels religiosos, però afortunadament encara hi ha escoles que desenvolupen programes d’introducció a la filosofia que permeten eixamplar punts de vista i fan que els estudiants aprenguin a debatre, reflexionar i posicionar-se lliurament, sense el dogmatisme religiós condicionador.


Creixen les exportacions de pernil - GRUP ALIMENTARI DISTECO\nCreixen les exportacions de pernils i paletes curades més d’un 12%\nPernils i paletes curats espanyols són productes de marcada identitat i qualitat, les exportacions de la qual han crescut en més d’un 12% enguany.\nDurant el primer semestre del 2021 es van exportar prop de 22 mil tones per un total de 216 mil milions d’euros, producte d’una reanimació del consum en la majoria dels mercats estratègics.\nEls preus també han canviat, i això marca un important impuls per al sector després que el període de confinament produís una retracció en l’hostaleria i nombroses dificultats logístiques.\nEls principals mercats per al pernil serrà continuen sent Alemanya i França, destí del 50% de les exportacions, on el preu s’ha retret lleument a causa de l’augment de l’oferta, l’augment del consum i la participació dels retailers.\nNo obstant això, el balanç es torna positiu gràcies al creixement de les exportacions cap a tercers països, fora de la Unió Europea, on l’augment dels preus també va pujar un 1,46%.\nEls Estats Units, per exemple, continua sent el principal destí fora de la Unió Europea, on l’obertura del mercat va afermar un creixement de més del 24% en l’últim semestre.\nPernils i paletes curades d’Espanya al món\nAquestes joies de la cuina espanyola destaquen a tot el món. Com a aperitiu en les llars o en la gastronomia i restauració internacional, porten la qualitat, el sabor i l’excel·lència de la nostra terra.\nLa carn de porc té excel·lents qualitats organolèptiques i ocupa un lloc important en la dieta mediterrània.\nAquest senyal d’identitat té una llarga tradició i existeix una àmplia varietat de productes. Segons la procedència, l’alimentació del porc i el procés de curació, poden distingir-se:\nDe porc blanc, alimentat amb pinsos a base de cereals i llegums, el procés de curació dels quals és d’entre 9 mesos (en celler o cava), 12 mesos (reserva i anyenc) i 14 mesos (gran reserva).\nDe porc Ibèric (100% Ibèric), combinant alimentació natural (glans i herbes) amb pinsos de cereals, on el procés de curació porta entre 20 i 36 mesos.\nDe diferents percentatges segons l’encreuament de races com Duroc i Ibèric, Pietrain, Landrace o Large White, combinant també l’alimentació amb diferents pinsos.\nAquesta matèria primera i elaboració selecta s’exporta en diferents formats, amb os o desossats, la qual cosa admet l’expansió en diferents gastronomies al voltant del món, formant part de receptes clàssiques i modernes.\nDes de Grup Alimentari Disteco promovem i acompanyem el creixement i l’expansió d’emprenedories amb excel·lència de qualitat i tradició en productes carnis de porc.\nBegudes fermentades i salut\nDieta a l’hivern\nTendències alimentàries per al 2022\nBeneficis dels aliments de proximitat a la nostra salut\nCinquena gamma als àpats de Nadal\nL’etiqueta en els aliments i la qualitat\nCreix l’oferta d’ocupació en el sector de l’alimentació\nlang 5 months 27 days LinkedIn establece esta cookie para recordar la configuración de idioma de un usuario.\nincap_ses_47_1865354 session No description\nPrestaShop-3d5e4f551a15206f230fba590b870c54 20 days No description\nPrestaShop-bf86c7f686a2cb10653a281a8ceae590 20 days No description\nLes cookies s'utilitzen per oferir als visitants anuncis i campanyes de màrqueting rellevants. Aquestes galetes fan un seguiment dels visitants als llocs web i recullen informació per oferir anuncis personalitzats.


- Badalona - 10/8/2018\n- L’alcalde s’ha reunit amb representants del centre sanitari i posteriorment ha visitat dependències del centre sanitari i l’Institut de Recerca Germans Trias i Pujol.\nL’alcalde de Badalona, Álex Pastor, ha visitat aquest matí l’Hospital Universitari Germans Trias i Pujol amb la voluntat de conèixer el centre d’una forma global. Pastor s’ha reunit prèviament amb representants d’aquest centre sanitari i després ha recorregut diverses àrees com la de neurociències o cardiologia i l’Institut de Recerca Germans Trias i Pujol (IGTP). El 3r tinent d’alcaldia i regidor de l’Àmbit de Govern i Territori, Rubén Guijarro, també ha participat en la visita.\nDurant la visita l’alcalde ha estat acompanyat pel gerent territorial de l’Institut Català de la Salut a l’àrea Metropolitana Nord, doctor Jordi Ara; de la directora de l’Hospital Germans Trias, Beatriu Bayés, de la directora de la Direcció d’Atenció Primària a la Metropolitana Nord, Núria Prat, i de la directora científica de Germans Trias, Júlia Garcia.\nEn acabar la visita, l’alcalde ha estat agraït per haver “tingut l’oportunitat de visitar les instal·lacions i de veure de primera mà com treballen els i les professionals de l’Hospital i l’Institut de Recerca Germans Trias i Pujol. El seu talent i la seva dedicació fan que siguin un referent en salut i en investigació, no només a Espanya, sinó a nivell europeu”.


Apolonia Lapiedra - Viquipèdia, l'enciclopèdia lliure\nactriu pornogràfica espanyola\nApolonia Lapiedra (Hellín; 27 d'abril de 1992) és una actriu pornogràfica espanyola que va debutar al començament de 2015, després d'haver iniciat una relació amb el director de cinema adult Ramiro Lapiedra. Deu el seu nom artístic a un personatge de la pel·lícula El padrí.\n(es) Samantha Sánchez Martínez\n29 abril 1992 (28 anys)\nVa treballar en l'agricultura abans d'iniciar la seva carrera al cinema per a adults. Al cap de pocs mesos, la seva bona valoració per part del públic li va permetre rodar per a companyies com Mofos, Private, Bangbros, Joymii, Vivthomas, Sextar, Metart o Wow Girls.\nA l'octubre, va guanyar dos premis Nimfes en el Festival de cinema eròtic de Barcelona, un d'ells a la millor actriu revelació de l'any. També ha estat portada de la revista espanyola Primera Línea i de la revista francesa Hot Video, especialitzada en cinema adult europeu.\n2015: Premi Nimfa (Festival de cinema eròtic de Barcelona) a la millor escena amateur per "El primer anal de Apolonia", del director Pablo Ferrari.\n2015: Premi Nimfa (Festival de cinema eròtic de Barcelona) a la Millor actriu revelació de l'any.\n2017: Premi Nimfa (Festival de cinema eròtic de Barcelona) a la Millor actriu de l'any.\n2017: Premi Nimfa (Festival de cinema eròtic de Barcelona) a la millor escena Lèsbica dirigida Ramiro Lapiedra.\n2017: Nominada als AVN Awards 2017 a millor actriu estrangera i millor escena de realitat virtual.\n2017: Nominada als XBIZ Awards 2017 a millor actriu estrangera.\n↑ «La actriz porno Apolonia Lapiedra, actriz X revelación del año, al desnudo con 'Interviú'». El Norte de Castilla. [Consulta: 13 setembre 2017].\nObtingut de «https://ca.wikipedia.org/w/index.php?title=Apolonia_Lapiedra&oldid=23269712»\nDarrera modificació: 22 abr 2020 a les 17:36\nLa pàgina va ser modificada per darrera vegada el 22 abr 2020 a les 17:36.


[Shiguang Xiaozhu] Una casa antiga en un pati tibetà (habitació «queen size», habitació doble, habitació triple, habitació quàdruple). Primer de tot, el preu és per a l'habitació amb llit «queen size». - Airbnb\n[Shiguang Xiaozhu] Una casa antiga en un pati tibetà (habitació «queen size», habitació doble, habitació triple, habitació quàdruple). Primer de tot, el preu és per a l'habitació amb llit «queen size».\nPrivate room a vil·la. Amfitrió: 文欢\n· 16 llits\n· 2 banys i mig compartits\n文欢 ha rebut valoracions de 5 estrelles d'un 95 % dels hostes que s'hi han allotjat fa poc.\nUbicació de l'allotjament: hi ha un autobús directe número 13 a la dreta de l'estació de tren.Hi ha una parada d'autobús davant de l'allotjament, agafa el número 60 per arribar al temple Sala, camina fins al temple Zaki i unes quantes parades al palau de Pudara núm. 20.\nDescobreix altres opcions a Lhasa i als seus voltants


Canvi de trajectòria | Román Martínez | eibar | Espanyol | L'Esportiu de Catalunya\nCanvi de trajectòria Canvi de trajectòria Canvi de trajectòria Canvi de trajectòria + Canvi de trajectòria E-mail\neibar - 16 setembre 2019 2.00 h\nL’Espanyol capgira el seu destí a Ipurua amb una remuntada exprés que rebaixa la pressió i reforça Gallego\nL’Eibar, dominador del partit, va sucumbir en el tram final a la màgia de Matías Vargas i la velocitat de Pedrosa\nLa cara de la felicitat de Víctor Sánchez i Granero d’ahir a Ipurua EFE / JUAN HERRERO.\nCanvi de trajectòria Canvi de trajectòria Canvi de trajectòria Canvi de trajectòria Canvi de trajectòria E-mail\nESPANYOL:Diego López, Javi López, Naldo, Calero, Dídac, Víctor Sánchez, Marc Roca (Matías Vargas, 67’), Darder, Melendo (Pedrosa, 73’), Calleri, Ferreyra (Granero, 77’). EIBAR:Dmitrovic, Tejero, Arbilla, Ramis (Sergio Álvarez, 75’), Cote, Diop, Expósito (Escalante, 73’), Orellana, Inui, Charles, Sergi Enrich (Quique González, 81’). GOLS:1-0 (59’) Iván Ramis; 1-1 (76’) Facundo Ferreyra; 1-2 (79’) Esteban Granero.ÀRBITRE:Pizarro Gómez (col·legi madrileny) va mostrar targeta groga a Cote; Naldo; Marc Roca, Expósito i Pedrosa, i va expulsar per doble groga Naldo (90’).PÚBLIC:4a jornada del campionat de lliga a Ipurua. 5.410 espectadors van veure el partit en directe.\nL’Espanyol ha trigat 346 minuts a fer el seu primer gol en lliga\nL’Espanyol jugava a Ipurua un d’aquells partits que marquen trajectòries. Malgrat la dolçor de la classificació europea, la lliga és la mesura de totes les coses. Els catalans arribaven a Eibar amb molts interrogants. El primer: la necessitat de sumar el primer triomf. Un resultat que va arribar amb molt patiment però que insufla energia i confiança a un equip massa castigat per l’entorn. Gallego estava sota el microscòpic i, sense fer un bon partit, agafa embranzida per reforçar el seu projecte de joc. L’estadística, la dels tres punts, s’ha aprovat i també la de deixar enrere la sequera de gols que ha durat 346 minuts. Queda l’interrogant del joc. L’Espanyol va estar, durant massa estona, en mans de l’Eibar. Tot i això, va demostrar una capacitat de resiliència per remuntar un duel que feia mala pinta per als seus interessos. Vargas i Pedrosa van ser els ganivets que van trencar el partit a favor de l’Espanyol. Una remuntada exprés de tres minuts que va llançar a la brossa el gol de Ramis. Facundo Ferreyra va aprofitar una deliciosa assistència del Monito i Granero va culminar la remuntada rematant una acció prodigiosa de Pedrosa.\nEl marcador no pot esborrar el patiment dels barcelonins. I és que els guions a Ipurua no ofereixen cap sorpresa. Partits de picar pedra i mastegar sorra. Duels vintage en què només faltava la fina pluja i el fang per fer el context perfecte. L’Eibar ha perdut peces importants en el seu onze com ara Cucurella i Joan Jordan però manté intacte aquell esperit de lluita. Un perfil metal·lúrgic amb què ha tret or José Luis Mendilibar. L’esforç i la constància no es negocien. L’essència és l’esperit combatiu, malgrat que les combinacions siguin inexistents. Un futbol directe i una freqüència rítmica de pilotes a l’àrea rival en busca d’un rematador o bé d’una errada aliena. Aquest joc ha empès l’adversari a moure’s en la mateixa sintonia de joc. L’Espanyol va ser incapaç de desfer-se d’aquesta manera de jugar i també es va dedicar a buscar segons jugadors i evitar alguna errada en les transicions ofensives per no activar els davanters de l’Eibar. Incòmode i, per molts moments, imprecís, l’equip de Gallego no trobava un rumb fix per fer mal als locals. L’únic futbolista que sortia del guió era Calleri. L’argentí, titular per primera vegada, sap llegir aquests partits. El seu futbol és rauxa, nervi i intensitat. Batega al ritme que requeria Ipurua. A diferència d’una medul·lar blanc-i-blava desconnectada i insulsa. Marc Roca, Darder i Melendo s’havien equivocat amb el manual d’instruccions. Tots tres perseguien ombres destarotats i Víctor Sánchez, el quart migcampista proposat en l’onze de David Gallego, intentava corregir els moviments d’un equip perdut en la guerra de trinxeres proposada per l’Eibar. En aquest joc de fitxes de dominó, la defensa patia davant les constants escomeses locals amb uns laterals sense temps ni esma per projectar-se en atac. L’Eibar era més insistent i Enrich, a assistència d’Inui, per poc no va trobar el premi amb una rematada de cap per sobre del travesser.\nL’Eibar era superior a l’Espanyol i només necessitava traslladar el seu domini al marcador. El guió del partit no es va desviar després de la represa. Un equip sabia què fer i un altre només intentava sobreviure. La intencionalitat dels bascos era clara i els catalans continuaven perduts. Cap xut entre els tres pals. Darder ho intentava amb un parell de xuts des de fora de l’àrea. Pura anècdota. Una falta lateral des de l’esquerra llançada per Orellana va servir a Ramis per avançar l’Eibar. El central es va avançar a tothom i va pentinar la pilota per sorprendre Diego López. Deliri del balear, que va marxar a celebrar-ho amb els seus familiars a la grada. Ipurua va embogir en la seva estrena en lliga. Cop anímic per a un Espanyol que no va aixecar el cap fins a l’entrada de Vargas i Pedrosa, els revolucionaris del duel que han insuflat oxigen a un espanyolisme que continua massa pendent dels desastres preventius.\nLa cara era el triomf però la creu és la lesió de Facundo Ferreyra. L’argentí, autor del primer gol en lliga d’aquest curs, no va poder ni celebrar un gol que posava fi a 346 minuts de l’Espanyol sense veure porteria. En les pròximes hores se li faran proves per conèixer l’abast de la seva lesió. Un nou contratemps per a Gallego, sumat a la lesió de Corchia al menisc. El francès passarà proves avui per conèixer l’abast de la seva dolença. Però els problemes no s’aturen aquí i Naldo, expulsat per doble groga en el temps afegit, no podrà jugar contra la Real Sociedad.\nLa llosa és més de l’entorn que nostra. Aquest equip està molt viu i un equip que està mort no remunta un partit en els últims minuts\nEra necessari veure que l’equip havia progressat i això s’ha aconseguit. Era important guanyar per agafar confiança\nEn aquest estadi es juga al que vol l’Eibar i ho sabíem, els que han sortit des de la banqueta han estat revulsius\nHem dominat el partit fins aquells canvis que ens han descentrat del partit i ens hem preocupat més de l’àrbitre que del joc\nHem d’aprendre i ser més intel·ligents dins del terreny de joc perquè estem perdent punts\nL'Esportiu. Nacional 16-09-2019, Pàgina 4


Un 'sis de sis' d'oxigen pel Cambrils Unió - FutbolCatalunya\nUn 'sis de sis' d'oxigen pel Cambrils Unió\nPublicat per: Carola Ugrinovic 23 de desembre de 2018\nPARTICIPA I GUANYA LA CISTELLA DE BENITO SPORTS!\nEl Cambrils Unió suma el seu segon triomf seguit i es torna a enganxar a la Lliga en una jornada on el Viladecans protagonitza una nova remuntada i el Mollerussa-Manresa se suspèn per la boira\nSegon triomf seguit d'un Cambrils Unió que comença a veure la llum // FOTO: Facebook Cambrils Unió CF\nDarrera jornada del 2018 amb pocs canvis a la classificació i amb una igualtat màxima, tant per la part de dalt com per la de sota. El cap de setmana ha estat protagonitzat per la suspensió del Mollerussa-Manresa a causa de la boira i, sobretot pel nou triomf i, ja van dos consecutius, d’un Cambrils Unió que, des de l’arribada d’Ahufinger a la banqueta, mostra una cara nova. Aquesta jornada es va desplaçar fins a Castelldefels per enfrontar-se a un Vista Alegre en bona forma. En un matx molt igualat, un doblet de Matti als minuts 12 i 18 va posar per endavant als cambrilencs que haguessin pogut deixar sentenciat l’encontre en una gran ocasió d’Erik que va aturar el porter local.\nA la represa, els homes d’Eloy Martínez -expulsat al minut 52- van saltar a la gespa més endollats i Fran Orellana al minut 63 van retallar distàncies des del punt de penal. Tot i quedar gairebé mitja hora de partit, el resultat ja no es va moure. L’única incidència remarcable en aquest tram final va ser l’expulsió del visitant Cholo al minut 89 per doble amonestació.\nRESULTATS i CLASSIFICACIÓ JORNADA 16\nPitjor li van anar les coses al cuer de la classificació, el Balaguer, qui va viatjar fins a Andorra. L’equip del Principat va tornar a la senda de la victòria després de dos empats en guanyar a uns balaguerins que sumen 6 partits sense vèncer. Dos gols, un a cada meitat, van ser suficients perquè els tres punts es quedessin a la Borda Mateu. El primer gol no va tardar gaire a arribar. Bover al minut 23 va engaltar des de la frontal un rebuig de la defensa lleidatana que va picar al pal i es va introduir al fons de la xarxa. El segon gol va ser obra de Ludo al minut 89, quan els visitants jugaven amb un home menys per l’expulsió de Nil al 84 en veure la vermella directa, en una bona jugada personal que va finalitzar amb una gran definició.\nAmb un punt més que el Balaguer trobem a un Gavà necessitat de victòries i que, aquest cap de setmana va rebre a un Vilanova que, tot i estar a la zona mitjana, no es podia despistar. Les coses es van posar de cara pels locals quan, tan sols es portaven 5 minuts disputats. Joan Vázquez va empalmar una gran volea que es va colar per tot l’escaire. En els minuts posteriors, les ocasions més clares van seguir caient del costat d’uns gavanencs que no les van saber transformar. Per la seva banda, els visitants van aguantar les embranzides blaugranes, esperant el seu moment i pressionant en el tram final a la recerca de la igualada. Corria el minut 83 i Óscar Hernando va rematar a boca de gol un córner molt tancat que significava l’empat. Una vegada més, la manca de punteria i uns darrers minuts fatídics condemnen als homes de Serrano.\nTriomf del Viladecans que trenca amb una ratxa de 4 empats consecutius // FOTO: @UD_Viladecans\nTambé va trencar amb una ratxa de 4 empats el Viladecans davant unes Borges Blanques que continua sense aconseguir el triomf a casa i que es veu immersa en una dinàmica de 6 partits sense guanyar. La tarda va començar bé pels lleidatans, els quals es van avançar amb el gol de Llorenç al minut 15. Durant els següents minuts, els de Cazorla van gaudir de claríssimes ocasions per sentenciar el matx però no van estar encertats de cara a porta. A la segona meitat, els visitants van sortir amb una altra mentalitat i no van tardar molt a empatar l’encontre. Un empat obra d’Erik al minut 49. Deu minuts més tard, Ferri va marcar el gol de la victòria.\nTot el contrari li va succeir al més immediat perseguidor del Viladecans. La Montañesa no va passar de l’empat al Municipal de Gardeny i, d’aquesta manera, va posar fi a una ratxa de dos encontres consecutius guanyats. Els barcelonins es van veure obligats a remuntar el gol inicial d’Adri Gené al minut 15 de fort xut des de la frontal de l’àrea i que va entrar per tot l’escaire. L’alegria del Lleida Esportiu B va durar un sospir, concretament dos minuts, el que va tardar Ruiz a establir la igualada final. Els visitants van estar a punt d’emportar-se els tres punts, tanmateix, el porter local Víctor Vidal ho va impedir en aturar una pena màxima al minut 86.\nAbonats a l’empat\nI continuem analitzant empats. Aquesta vegada marxem cap a Les Comes, on l’equip local i el Sant Ildefons van protagonitzar un bon encontre. Els blaus van quallar un gran inici de partit amb clares ocasions per obrir el marcador com la de Franco al minut 18 i que va desviar Arnalot. Precisament, Franco no va fallar al minut 35 fent pujar el primer gol del seu equip. Amb l’1-0 es va arribar al descans. Als segons 45 minuts, les ocasions es van anar alternant a les dues àrees i Alabau al 75 i Karim al 78 van capgirar el marcador. En uns darrers minuts bojos, Llobet va tornar a establir les taules pels igualadins i Pedro va aprofitar el rebuig d’Arnalot a un llançament de penal per posar el 3-2. Quan tot feia presagiar que els tres punts es quedarien a l’Anoia, Alabau, al temps afegit va anotar el 3-3 definitiu.\nUns quants gols menys van presenciar al Municipal Joan Capdevila on Tàrrega i EFAC van empatar a 1. En un partit intens, amb ocasions per a tots dos conjunts i on la boira, tampoc es va voler perdre el matx, els protagonistes van ser el local Hernán i el visitant Joel Chiné. Tot i que, durant la primera meitat, els dos equips van gaudir de bones oportunitats per obrir la llauna, van ser els almacellencs els que van colpejar primer mitjançant Joel Chiné de falta directa. En els segons 45 minuts, els homes de Radulovic van poder marcar el segon, tanmateix no van matar el matx i, això ho va aprofitar Hernán per marcar i signar les taules al minut 80. Els dos golejadors de la tarda van abandonar el terreny de joc abans de temps en veure la segona groga, Joel Chiné al minut 72 i Hernán al 89.\nImportantíssima victòria de la Rapitenca davant la seva parròquia // FOTO: @uerapitenc\nEn el darrer partit, la Rapitenca va aconseguir una importantíssima victòria i, de pas, va tornar a donar una alegria a la seva parròquia. A La Devesa, es va plantar un Júpiter molt irregular i amb un peu i mig a la zona de descens directe. L’heroi de la tarda va ser Sabaté que amb el seu doblet va permetre que el seu equip posés fi a una dinàmica de tres derrotes seguides. El golejador només va necessitar un minut per encarrilar el triomf en aprofitar un rebuig a la frontal per enviar la pilota al pal dret. El segon gol va arribar de penal, quan Sabaté va transformar una pena màxima comesa sobre Àlex Forés.\nEl grup 2 de Primera Catalana, com la resta de competicions, descansa ara per Nadal, tot i que abans de Reis es posara gairebé al dia amb la recuperació, dissabte 5 de gener a les 12 del migdia, dels partits EFAC Almacelles-Andorra i Manresa-Vista Alegre. Quedaran per recuperar els minuts pendents del Mollerussa-Manresa, suspès al descans aquest diumenge, però ara toca descansar i reflexionar.


Us recordem que el cap de setmana del 8 i 9 de Maig, hi ha una tecnificació en via llarga a Oliana amb en Pere Vilaresau. En Pere és formador i guia professional de muntanya UIAGM, amb 30 anys d'experiència a tot el món. Pensem que pot ser una gran oportunitat pels que ja esteu introduïts en aquesta modalitat d'escalada i us animem a apuntar-vos-hi. Encara hi han places disponibles\n• Dates: 8 i 9 de maig • Lloc: Camping d’Oliana.\n• Monitor: Pere Vilaresau, guia professional de muntanya UIAGM, amb 30 anys d'experiència.\n• Objectius del curs: • Muntage de la reunió • Tècnica de l’escalada artificial • Recursos tècnics per situacions compromeses (abandonaments amb seguretat, pèrdua d’itinerari de la via, …)\n• 1er dia: teoria i pràctica • 2on dia: pràctica en via llarga • Preu: • 49 € socis (subvenció CEE) • 70 € no socis\n• Allotjament no inclòs amb el preu seguretat, pèrdua d’itinerari de • Places limitades, es donarà preferència als socis i es la via, …) • Optimització de l’agilitat de la cordada\n• Material: • D’ús personal d’escalada • Estreps, cintes de reunió, mosquetons de seguretat • ATC i cordino prusik • Casc, ganxo, grigri • Cordes aptes via llarga • Friends, empotradors i claus de totes les mides possibles\n• Places limitades, es donarà preferència als socis i es respectarà l’ordre de inscripció. • Cal està federat modalitat C (el CEE pot tramitar llicències temporals), tenir bona forma física i coneixements d’escalada. • Inscripcions: • Socis abans del 30 d’abril • No socis del 30 d’abril al 5 de maig • whats amb la Rita: 618.72.60.43


QUÈ T'ANAVA A DIR: Un cap de setmana màgic amb els Laxen i l'OCE a la Lira\nUn cap de setmana màgic amb els Laxen i l'OCE a la Lira\nHem deixat enrera un gran cap de setmana musicalment parlant. El Vendrell vivia una experiència original, única i esperem que no sigui irrepetible. Després de quasi mig any de treball constant, d’anar lligant caps, assajos, adaptació de partitures i de cuidar cada detall era l’hora de la veritat. La Lira del Vendrell (Teatre Àngel Guimerà) del carrer Sant Jordi es va omplir de gom a gom en aquesta cita ineludible per als seguidors dels Laxen i dels amants de la bona música. Tres dies, dues nits i una tarda que van registrar un ple absolut. Una aposta incerta, però que a mesura que s’acostava el dia, els seus responsables anaven veient que seria un gran èxit. Realment la gent va respondre. Més de 1.200 persones es van acostar a provar aquesta combinació explosiva entre, Lax’N’Busto, Orquestra de Cambra de l’Empordà i on també s’hi van afegir el Cor Joves Veus i el Cor Zóngora. Una aposta que va venir de la mà del CIT del Vendrell i del seu president el Juanjo Espina que hi ha posat molt de la seva part perquè tot això fos realitat. En els tres concerts els músics li han agraït en noms i cognoms aquesta gosadia amb un final exquisit. Han tingut el detall de dedicar-li una de les peces històriques de la formació vendrellenca “Vas tot sol” que il·lustra molt bé tot el trajecte recorregut fins arribar a aquest moment àlgid i tan esperat.\nParlar de concert és parlar de sensacions, emocions, records, vivències, passat, present i també futur. Un cita obligada que no es pot explicar en paraules perquè el més fàcil és que ens quedéssim curt per descriure l’energia i sensacions que es donaven en aquesta sala remodelada del carrer Sant Jordi. Moltes coses per resumir en paraules. La combinació és perfecte amb un Joan Albert Amargós i Josep Maria Duran que han sabut treure el màxim suc a la proposta. Una orquestra que sonava genial i uns Laxen que es trobaven vivint en un somni i aportant el màxim de la seva ciència i experiència en el món de la música. Temes antics que feia anys que no sonaven com “No sé pas com” i altres que ni han sonat gaire com “Fum”amb temes nous. Al final no hi ha faltat la contribució dels Laxen a la restauració de l’orgue amb la cançó, “Instants”, creada especialment per aquest esdeveniment. Les dues corals amb aquesta peça van posar la cirereta a tot aquest gran espectacle. Tot junt ben barrejat i ben dosificat perquè l’orquestra li dones el seu toc especial. Esperem que altres ciutats en puguin gaudir en directe de tot aquest espectacle que ha vist la primera llum al Vendrell gràcies a l’esforç del Centre d’Iniciatives i Turisme que ha apostat per aquest muntatge original que ha tingut un gran ressò arreu.. La televisió del Vendrell es va encarregar d’enregistrar el concert de diumenge. Esperem que ben aviat el puguem tenir a les botigues en format cd i/0 dvd. A part del valor seu contingut a moltes persones els portarà un record molt especial. La meva cordial felicitació al Juanjo Espina i al CIT per fer realitat un somni que molt possiblement arribarà a altres ciutats. La veritat és que 25 euros o 20 euros si eres soci del CIT era un preu que semblava car a primera vista, però al veure tot el muntatge resultava molt econòmic per tota la gent que hi ha estat implicada.\nAbans d’acabar, vull fer un petit comentari de le Casino que divendres feien el seu tercer concert en un bar de l’Eden Park. Una formació amb alguns músics que ha passat per altres propostes de la comarca que se’n parlarà en la propera tardor. Pop, rock de qualitat per aquells que busquen un estil diferent entre la nova fornada de grups baixpenedesencs. Un cap de setmana intens que dóna pas a la Festa Major del Vendrell. No us perdeu Huecco, prometia. Los Suaves, la veritat és que encara viuen del seu passat. Un grup llegendari que pot servir més que res per recordar velles glòries del rock estatal sense valor afegit.\nArticle publicat al Diari del Baix Penedès el 30 de juliol del 2010


Coronavirus: Una nova App avisa dels espais amb molta gent perquè es puguin evitar - Empordà\nUna nova App avisa dels espais amb molta gent perquè es puguin evitar\nBruno Pérez ha seguit l'aplicació des del seu naixement\nSÒNIA DUÑACH 27.04.2020 | 07:45\nEl passeig de Sant Joan de Barcelona el primer dia de desconfinament ACN\nEl passeig de Sant Joan de Barcelona el primer dia de desconfinament\nDurant el primer dia en què la mainada podia sortir al carrer durant el període de confinament de la Covid-19, es van viure acumulacions de persones en espais determinats, i en moltes ocasions no es va respectar "una hora, un quilòmetre un adult". En aquest sentit, des de principis d'abril ha nascut una nova aplicació per poder detectar prèviament aquells espais on hi hagi molta gent, i així, poder-los evitar.\nDes de l'Agència Espacial Europea i la companyia Lanterne s'ha treballat en "Crowdless", una app que es podria assimilar a l'app Waze -que serveix per a saber, en temps real, l'estat del trànsit- i que proporciona informació en temps real de l'aglomeració de gent en supermercats, botigues o espais públics.\nEl funcionament de Crowdless no requereix dades personals de l'usuari, ni el registre. Obté els resultats analitzant dades anònimes de satèl·lit, com el nombre de mòbils connectats, i creuant-les amb dades de GPS, Google Maps i Google Places. D'aquesta manera n'obté un mapa en temps real d'on es produeixen aglomeracions per tal que l'usuari pugui evitar-los. Això sí, l'usuari de l'app pot contribuir introduint l'estat dels llocs per on passa.\nAra per ara, els creadors s'han compromès a mantenir l'aplicació gratuïta, de manera que sigui un suport a les mesures de prevenció de contagi, i ajudi a mantenir la distància social en la fase de desconfinament.\nBruno Pérez, expert en ciberseguretat, que segueix aquesta App des del seu naixement, en fa un resum:


Clicant a la imatge veureu les últimes fotografies que ens heu enviat.\nJa sabeu que recomanem 15 minuts de lectura cada dia. Aquestes lectures poden ser llibres, còmics, revistes infantils, diaris, ... podem anar variant els tipus de textos que llegeixen i així la lectura no serà tant monòtona.\nA més a més recomanem fer una mica de Matific a part de les següents propostes.\nClicant a la imatge veureu les fotografies que ens vàreu enviar la setmana passada.\nEs un dictado, ATENCIÓN\na las mayúsculas al principio\nel que us demana\nla Mireia als comentaris\nAixí tothom o veurà\nJa queda molt poc per acabar aquest curs atípic, sabem que cada cop estem més cansats i costa fer les feines, però aquest últim esforç val la pena. Ànims!!!\nActivitat a retornar\nClicant a la imatge veureu les fotografies que ens heu enviat aquesta setmana.\nJa sabeu, 15 minuts de lectura i una mica de Matific cada dia.\nA més a més aquesta setmana també us proposem les següents activitats.\n(s'ha de retornar)\nReturn to Maria:\nJa sabeu, 15 minuts de lectura i una mica de Matific cada dia ;)\nActivitat amb retorn\nphoto of the activity.\nCliqueu a la imatge per veure les fotos que ens heu enviat aquesta setmana. Ens encanta, no pareu!;)\nCom cada setmana us proposem que cada dia llegeixin 15 minuts d'algun llibre que els agradi i facin una estona de Matific.\nD'AQUESTA ACTIVITAT CAL FER UN\nRETORN VIA CORREU ELECTRÒNIC\nSetmana del 27 d'abril a l'1 de maig\nHem rebut moltes fotos de les feines que heu fet durant la setmana de Sant Jordi. Ens encanta veure'us. Aquí teniu les fotogarfies dels vostres companys/es.\nCom cada setmana us proposem que llegeixin 15 minuts d'algun llibre que els agradi i facin una estona de Matific.\nTASCA A RETORNAR\nA part de les activitats de Sant Jordi us recomanem fer algunes activitats de Matific i lectures diverses (còmics, revistes, diaris, ...)\nI no oblideu anar-nos enviant fotos, ens encanta!. Aquí hi ha les de la setmana passada.\nBuscar 10 objectes de casa\ni dir de quin o quins\nmaterials està fet.\nSetmana del 30 al 3 d'abril\nEstem molt contents de veure com feu algunes de les activitats que pengem. Si cliqueu a la foto les veureu més grans. I sobre tot, envieu-nos fotos que les anirem penjant.\nUnknown 24 de març de 2020, a les 11:31\nHola, no podem accedir l de mates, gràcies\nCicle Inicial 25 de març de 2020, a les 9:57\nHola! Ja hem arreglat l'enllaç.\nAnònim 15 d’abril de 2020, a les 3:16\n**** S'HAN AFEGIT ACTIVITATS NOVES AL MATIFIC!!! :) ****\nMIRIAM 13 de maig de 2020, a les 11:01\nHOLA SOC L' ÀURIA. ESTIC ALEGRE QUAN FEM JOCS EN FAMILIA, QUAN SURTU AMB PATINET I VAIG A VEURE A LAVIA, QUAN FAIG VIDEOCONFERENSIA AMB ELS COMPANYS, QUAN LA MEVA MARE VE DE TREBALLAR, QUAN JUGO AMB EL MEU GOS I MOLTES COSES MES.\nUn final de curs "confitat"\nVÍDEO FINAL DE CURS Han estat unes setmanes mooolt estranyes, ens hem agut de conformar en veure'ns per pantalla, però amb aquestes cares d'alegria s'ha fet tot més fàcil.\nEls alumnes de cicle inicial van anar de sortida a Can Canadell, al municipi de Calders. Allà van fer una activitat on van entrar al món dels contes a través d'activitats a la natura.


A Les Vinyes tot bull en el final del segon trimestre! | Institut-Escola Les Vinyes\nA Les Vinyes tot bull en el final del segon trimestre!\nAquest dilluns hem iniciat els projectes trimestrals de l’ESO. Com sempre, són dues intenses setmanes dedicades a elaborar un gran producte en grups cooperatius a càrrec de les quatre promocions de l’ESO.\nAlumnat de 1r aprenent a rodar els audiovisuals\nProjecte “Exposició Qui érem, qui som, qui serem” a 1r d’ESO\nUna exposició sobre els nostres avis i la seva època, sobre nosaltres i sobre el futur que viurem. Tres espais amb vitrines, panells, maquetes, audiovisuals i materials gràfics que presentarem a les nostres famílies. #ProjecteQuiSom\nProjecte “Revista Les desigualtats” a 2n d’ESO\nUna revista dissenyada, editada, escrita i produïda per l’alumnat de 2n d’ESO centrada en les desigualtats des d’una perspectiva local i global tractant temes socials, econòmics i culturals. Una revista que finançaran a trevés d’un projecte de crowdfunding (micromecenatge). #projectedesigualtats\nProjecte Telenotícies “The Grape’s News” a 3r d’ESO\nUn telenotícies amb guió, realització i presentació de tots els alumnes de 3r d’ESO que aborda l’actualitat internacional, nacional, local i de Les Vinyes. cada grup base realitza una peça del noticiari. Amb l’eclipsi d’avui, per descomptat! 🙂 #projecteTelenoticies\nProjecte de futur “I l’any vinent, què?” a 4t d’ESO\nUn projecte que culmina el treball de recerca de 4t i tota la orientació personal i acadèmica per a respondre a la pregunta “I l’any vinent, què?” Un encontre amb estudiants d’universitat, de formació professional, etc. I el proper dimecres, una exposició del treball de recerca realitzat al llarg del curs, a tribunals i famílies.\nEn definitiva, un final de trimestre ben agitat a l’ESO.\nFoto: Comerç just, teranga senegalesa i capitalisme amb entrepans. al Projecte Desigualtats de 2n\nI a educació infantil i primària, tampoc no ens aturem! Seguim treballant amb els nostres projectes d’aula. La motivació i les ganes d’aprendre ens mouen dia a dia per seguir treballant i és així com anem descobrint nous aprenentatges.\nA Infantil, mentre seguim aprofundint en els projectes del nom de la classe (“Sols i Llunes” a P3, “Cavallers i Princeses” a P4 i “Pirates i Sirenes” a P5), també ens hem engrescat a fer d’artistes! Miró, Kandinski i Gaudí són els autors escollits per endinsar-nos en aquest món…\nFoto: Alumnat d’educació infantil en els projecte sobre els pintors\nI a Primària també anem ben enfeinats: entre avançar amb els projectes, fer ambients i treballar en els tallers, hem trobat temps per sortir al pati a veure (quan els núvols ens han deixat) l’eclipsi solar que ens ha portat l’arribada de la primavera…\nFoto: Mirant el cel… amb protecció!\nFoto: Mirant el cel… amb il·lusió!\nCurs 2014-2015, General, Infantil i primàira, Informació, secundària eclipsi, projectes 0


La Perifèrica | Solucions socials i educatives\nsoluciOns socials i educatives\nSom una entitat especialitzada en processos de participació, acció comunitària i animació sociocultural.\nTambé desenvolupem projectes de cuina social i alimentació saludable.\nTreballem en el marc de l’economia social i solidària.\nAl nostre bloc hi trobareu informació sobre les darreres accions en els que hem participat i fer el seguiment d’aquelles que encara tenim en marxa.\nMarta Mayoral i Alba Sanjurjo de la Perifèrica han presentat la diagnosi que han realitzat per encàrrec de l’Ajuntament de Sant Cugat i en el marc del Pacte per a la Convivència de la Floresta. Aquesta foto supera amb escreix l’àmbit de les places per fixar-se en tot...\nHem dinamitzat de manera comunitària la realització d’un mural al barri de Maragall de Ripollet. Ha estat impulsat per l’àrea de Drets Socials, amb el suport La Perifèrica. El mural ha estat realitzar per l’artista Roc Blackblock i vol representar un punt d'inflexió...\nChange of View. Un canvi de mirada en l’acompanyament socioeducatiu\nL’Associació la Perifèrica està col·laborant amb Trànsit Projectes al projecte europeu CHANGE OF VIEW. Aquest projecte es va iniciar el setembre del 2019 i continuarà fins a l’any 2021. Just ara arribem al seu equador. Els objectius de treball que segueix aquest...\nHem realitzat Pla Director d’Acció Comunitària del barri del Congrés i els Indians del districte de Sant Andreu de la ciutat de Barcelona entre març i desembre del 2018. Per al seu desenvolupament s’han realitzat diverses entrevistes i grups de discussió amb...\nDesenvolupem processos d'acompanyament de forma habitual a consistoris de tota Catalunya en el marc del Programa Obrim_Via de Joventut de la Generalitat de Catalunya. Hem pogut treballar la participació juvenil amb realitat molt diverses amb equips de joventut de...\nCOMENCEM QUELCOM NOU?\nPosa’t en contacte amb nosaltres per resoldre qualsevol dubte o fer qualsevol consulta. Respondrem aviat!


Paloma del Río: "S'ha de saber començar, però també retirar-se" - Diari de Barcelona | Diari de Barcelona\nPaloma del Río: "S'ha de saber començar, però també retirar-se" - Diari de Barcelona\n"S'ha de saber començar, però també retirar-se"\nFotos Beatriz Carretero\nPublicat el 14 d’agost 2021\nPaloma del Río (Madrid, 1960), és la veu que ens ve al cap quan pensem en les retransmissions de gimnàstica rítmica i patinatge de RTVE. Hi va entrar l'any 1986 i, des de llavors, ha estat redactora en cap i directora de Programes Esportius a Televisió Espanyola. Ara és la coordinadora de Patrocinis i Federacions, és a dir, fa de nexe entre la cadena i les federacions esportives, recollint les ofertes de drets televisius i continguts que es poden arribar a emetre a Teledeporte.\nLes últimes setmanes han estat especialment intenses per la periodista, que ha retransmès els seus quinzens Jocs Olímpics, aquest cop des dels estudis. Més enllà de la pandèmia, han tingut una importància especial: els de Tòquio 2020 són els últims Jocs Olímpics de Paloma del Río abans de la jubilació. Quan la truco, a mi no m'ha sentit mai, però ella ha estat xerrant a tots els Jocs Olímpics que jo he viscut. És inevitable voler començar parlant de Tòquio.\nQuina valoració fas de la teva experiència als Jocs de Tòquio?\nHan estat uns Jocs Olímpics molt diferents del que estic acostumada a fer perquè normalment sempre hi soc in situ i en aquesta ocasió, per molts motius, sobretot per la pandèmia, els hem hagut de fer des de casa. Normalment els Jocs s'organitzen amb dos anys d'anticipació, però aquest cop no ha pogut ser. Quan vam demanar posicions de comentarista, habitacions, acreditacions... va ser impossible encara que hi havia hagut cancel·lacions. El pla B ha estat fer-los des d'aquí. Sabíem que seria diferent, que serien 16 dies amb els horaris canviats, de treballar de nit i dormir de dia, moltes hores de feina com ja és habitual... Ha estat diferent, però ha estat molt bonic perquè malgrat tot s'ha pogut fer, és un gran èxit.\nDesprés de més de trenta anys, si haguessis de triar un moment olímpic que hagis narrat, des de Seül 88 fins a Tòquio 2020 quin seria?\nÉs molt difícil triar després de 15 Jocs d'estiu i d'hivern. Hi ha un moment que no el vaig narrar jo, però que és molt especial: l'Hola de Barcelona, aquella primera imatge de l'estadi Olímpic de Montjuïc amb les lletres al mig... I les narracions de les medalles dels esportistes espanyols: de Carolina Pascual a Barcelona, del conjunt de gimnàstica a Atlanta, les medalles de Gervasio, de Patricia Moreno... o les últimes, que han estat la plata pel conjunt a Rio i la medalla de Ray Zapata. Sempre que hi ha algun esportista espanyol amb opcions de medalla m'agrada destacar-lo.\nAra que parles de Barcelona, et vas sentir més com a casa narrant els Jocs del 92?\nSí, i fer-ho aquest any des de Sant Cugat m'ha portat a recordar les experiències de fa 29 anys durant els Jocs de Barcelona, especialment per la temperatura [riu], la tremenda humitat que fa a Barcelona! Quan passava per zones com la Fira o el Sant Jordi, me'n recordava molt. Inevitablement tornes a Barcelona a fer uns Jocs Olímpics encara que no siguin els de Barcelona, i a mi em va transportar a aquell moment una altra vegada.\nÉs una mica com demanar si va ser primer l'ou o la gallina, però creus que la gimnàstica t'ha fet popular a tu com a professional o que les teves narracions han popularitzat aquest esport?\nDe gimnàstica n'hi ha hagut sempre i de narradors de gimnàstica n'hi ha hagut abans que jo: Antolín García, Olga Viza, María Escario a la rítmica... Però sí que és veritat que quan vaig començar em vaig adonar que la gent no sabia de què estava parlant, vaig veure que jo havia de fer un llenguatge que fos molt més accessible, perquè és un esport molt tècnic. M'ha passat el mateix amb el patinatge. No dic que hagi inventat la sopa d'all, però potser he millorat una mica el producte per fer-lo arribar a la gent. No només pel llenguatge, sinó per la manera de narrar i acostar de forma espontània a l'espectador un esport que és tan tècnic, de fer-lo agradable, entretingut i fer que vulguin tornar-lo a veure.\nRítmica @almudenacid @rtveplay pic.twitter.com/ikzzSaiqGS\n— palomadelrioTVE (@PalomadelrioTVE) August 7, 2021\nDes que vas començar a narrar Jocs Olímpics a Seül, creus que hi ha hagut molts canvis?\nMoltíssims. Els Jocs Olímpics s'han acostat molt als espectadors i als periodistes, la manera de treballar no té res a veure. S'ha de tenir en compte que l'any 2000 apareix Internet, amb tota la tecnologia i totes les bases de dades del món: llibres, revistes, fòrums d'aficionats... tot això s'acosta a nosaltres, cosa que no havia passat abans. Durant els últims anys la tecnologia ha permès que hi hagi posicions de càmera que abans no existien, càmeres molt petites, subaquàtiques, noves tecnologies en infografisme i informàtica... tot això fa que els Jocs millorin i ajuda molt els periodistes a l'hora de la cobertura.\nAmb tots aquests canvis, que han estat relativament ràpids, algun cop t'has sentit sobrepassada?\nNo, perquè aquests canvis es van produint al llarg dels anys, no me'ls he trobat cada quatre anys. Amb això em passa una mica com amb els Jocs Olímpics, que la gent es pensa que ara a mi em congelen i torno a sortir al cap de quatre anys, però no. Jo segueixo treballant, segueixo fent les meves retransmissions. Faig els campionats d'Europa i del món de patinatge cada any i totes aquestes aplicacions tecnològiques les apliquem al dia a dia, encara que sembla que la gent només se'n recorda de nosaltres quan arriben els Jocs Olímpics.\nEstàs acostumada a treballar amb esportistes que no tenen formació en comunicació, com és la vostra relació? Necessiten gaire ajuda?\nEn aquest cas he estat amb la Nines, Ángeles Garcia, que ja fa trenta anys que treballa amb mi. Estem molt aclimatades i només de mirar-nos ens entenem. Amb l'Almudena Cid em passa el mateix. Quan es va retirar el 2008 em va costar quasi tres anys poder convèncer-la i que vingués a fer retransmissions amb mi perquè tenia un bloqueig amb el món de la gimnàstica, però a partir d'aquell moment ha estat quasi sempre amb mi i ja ha après molt bé la mecànica. El que ha debutat ha estat Gervasio Deferr, que estava dedicat al màxim al seu gimnàs a La Mina. Era la primera vegada que s'acostava a un micròfon i al principi tenia dubtes. Em va preguntar si ho havia fet bé i jo li vaig contestar "Gervi, tu el que has de fer és sentir-te còmode". Entre la Nines i jo el vam ajudar, ell va col·laborar i va aprendre com s'han de deixar silencis i quan s'ha de parlar. Per cada dia que passava ho ha anat fent millor i crec que tots els esportistes que s'han trobat per primera vegada amb uns Jocs s'han adonat de la dificultat que té i de les diferències que hi ha entre viure l'experiència com a comunicador o com a esportista.\nLa de alegrías y sudores que me ha dado este hombre en sus finales olímpicas@gervideferr @rtveplay pic.twitter.com/1tjI8mIa10\n— palomadelrioTVE (@PalomadelrioTVE) August 3, 2021\nLeo Messi ha concedit la seva primera entrevista al seu nou club a un 'streamer' en lloc de triar la premsa esportiva tradicional. Què n'opines, del debat que s'ha generat?\nTenint en compte que jo no faig futbol estic una mica allunyada de tot això, però normalment els periodistes que fan futbol tenen una relació directa i estreta amb els jugadors. No conec del tot el cas, però potser no és una qüestió d'oportunisme, una altra via de comunicació que els periodistes tradicionals de ràdio, premsa i televisió hem de veure. De cop i volta apareixen persones que no són periodistes, però que també tenen una capacitat d'influència en persones com Messi.\nEn algun moment t'has plantejat poder arrodonir el número de Jocs Olímpics com a periodista i arribar a París 2024? Potser després del frenesí periodístic de Tòquio...\nNo, no m'ha passat pel cap. Jo sé que ara hi ha molta gent que m'està demanant que no marxi i que aguanti fins als Jocs de París, però l'abril del 2023 faré 63 anys, porto treballant des dels 19, quan arribi aquell moment tindré gairebé 44 anys cotitzats. Arriba un moment en el qual jo he complert tots els meus objectius, mai m'hauria arribat a imaginar que cobriria quinze Jocs Olímpics i que em sentiria tan satisfeta fent la feina que he fet.\nFeina, d'altra banda, molt reconeguda...\nM'han donat premis de tota mena, des d'institucions i ajuntaments dels més petits, fins al premi Ondas o la medalla d'Or al mèrit esportiu. El Comitè Olímpic Internacional m'ha premiat per ser una de les periodistes espanyoles que més Jocs té, no em puc queixar gens. Tot això per mi em fa sentir molt bé com a professional. També em fan sentir estimada els missatges que em demanen que no em retiri, però així com Simon Biles ha prioritzat la seva salut a un possible or a mi em toca prioritzar el meu projecte vital per davant del professional. Quan arribi el moment que tingui 63 anys donaré la meva vida professional per acabada, perquè s'ha de saber començar, però també retirar-se. Si la vida em posa al davant que torni als Jocs Olímpics, en qualitat de col·laboradora o qualsevol altra cosa, ja ho veurem. I si no, veuré els Jocs tranquil·lament des de casa meva o, si puc, des de París.\nPaloma del Río (@PalomadelrioTVE) se despide de los Juegos Olímpicos de #Tokyo2020 con mucha emoción.\n¡#GraciasPaloma por estos años! \_uD83E\_uDD70 #SayonaraTokyoRTVE https://t.co/wvccICsVgq pic.twitter.com/pDTlEnG3z4\n— RTVE (@rtve) August 8, 2021\nJa tens algun pla pels Jocs de París el 2024?\nJo consumeixo molt esport a través de la televisió, al febrer em miro molts dels partits del torneig de les Sis Nacions de rugbi i m'he arribat a demanar festa pels campionats del món d'atletisme, crec que mirar-ho des de casa ofereix una visió que no es tindria des de l'estadi. No m'importarà veure els Jocs de París des de casa si no els puc gaudir in situ, perquè em sembla molt interessant veure-ho per la tele. De fet, durant aquests dies he estat seguint les retransmissions dels meus companys quan jo no tenia feina. Els esports en equip com l'handbol i el waterpolo em posen molt nerviosa, però m'agrada molt veure les competicions més tranquil·les com la natació o l'atletisme.\nD'aquí dos anys s'acabarà la teva etapa professional. Què esperes de la feina que has estat fent tu fins ara?\nEspero que la meva feina d'aquí fins que em jubili sigui la mateixa o pugui arribar a millorar-la i quan arribi el moment del relleu confio en la decisió que prenguin des de RTVE. Igual que jo vaig ser el relleu a la gimnàstica i el patinatge, algú vindrà darrere meu i també ho farà.\nDes de la teva experiència, quin consell donaries als periodistes més joves?\nQue s'informin i busquin moltes fonts d'informació. Que llegeixin, llegeixin i llegeixin, aprenguin idiomes i llegeixin tot el que arribi a les seves mans sobre un esport o una especialitat a la qual es vulguin dedicar. Han de poder marcar la diferència i tenir recursos suficients per crear una base de dades dins del seu cap que els faci diferents.


Aldea Roqueta a Culla, un conjunt de masies per a una experiència inoblidable\nTurismo rural, ecoturismo, turismo activo\n+34 648 197 425\nAldea Roqueta és un encantador conjunt de masies perfectament conservades envoltat per les impressionants vistes de la vall de la Serra d’Engarcerán.\nRelaxació i descans. Aldea Roqueta és el lloc ideal per a desconnectar i descobrir tresors que sempre han estat ací però que molt pocs coneixen. Esta proposta de turisme rural ens porta a un llogaret habitat fa anys per agricultors i ramaders on les ximeneres de les seues masies tornen a escampar les aromes dels guisats aromatizats amb romaní, timó i fenoll.\nL'entorn està pensat per a la relaxació i el descans dels seus hostes en encantadors espais decorats amb atenció on no hi ha TV ni telèfon, ideal per a recobrar el ritme pausat d'una altra època. És just el que necessites!\nL'hotel compta amb àmplies suites amb terrassa. Són 18 suites (5 júnior, 5 estàndard, 7 sènior i 1 gran suite) cadascuna amb caràcter i personalitat pròpia. Totes les habitacions tenen terrassa, porxe, mirador o pati, espais que introdueixen la llum i el paisatge.\nLa comarca d’El Maestrat està molt ben conservada, a causa que es troba en una zona muntanyenca d'interior que ha estat aïllada molt de temps. El paisatge del Maestrat està presidit per la pedra: gran part de les muntanyes estan “aterrassades” amb murets de pedra seca. Tradicionalment, els seus habitants han viscut de forma dispersa en les masies, moltes encara habitades pels masovers.\nEnamora't d'esta comarca viva i rica en tradicions, festes i gastronomia.


Holiday home in Gyvelvej Henne Strand VIII Henne Dinamarca - Ofertes d'hotels amb els MILLORS DESCOMPTES EN LÍNIA\nSi el que està buscant és per un hotel ben situat a Henne Strand, no busqui més enllà de Holiday home in Gyvelvej Henne Strand VIII. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAprofiti's de la riquesa de serveis i avantatges d'aquest hotel de Henne Strand. Mentres estan allotjats en aquestes meravelloses instal.lacions, els clients poden gaudir de s'admeten animals de companyia.\nTotes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Descobreixi una encantadora mescla de servei profesional i ampla gama de característiques a Holiday home in Gyvelvej Henne Strand VIII.


Els llibres de la vida. Les paraules del cor.\nI. Vida i literatura: la principal aliança\nII. Coneixement de les tradicions literàries clàssiques i contemporànies: de Cervantes a Kafka\nGrans temes de la literatura\nIII. Una cala en la rabiosa actualitat: La literatura autobiogràfica\nLlibres més representatius\nNovel·la: “autoficció” y “confessionalisme”\nIV. ¿Com s'aconsegueix una veu literària original i nova?\nEl món interior de l'escriptor\nComentari de textos dels participants


Exposició pels socis a Bagnères de Luchon. Inscripcions obertes. – ICRE.cat\nExposició pels socis a Bagnères de Luchon. Inscripcions obertes.\nA partir de la proposta de Glòria Corona, fa unes setmanes vàrem iniciar converses amb l’ajuntament de Bagnères de Luchon(Occitània , França) per fer-hi una exposició. La regidora de Cultura va mostrar molt interès i vàrem acordar estudiar la possibilitat de fer una primera exposició reduïda aquest estiu i un altre més gran l’estiu 2020, a l’estil de La Pobla de Segur.\nBagneres de Luchon (http://es.luchon.com/) es una vila molt bonica d’uns 2500 habitants amb un important centre termal, molt buscada per les vacances (amb molts hotels i apartaments), punt de sortida de moltes excursions de muntanya i, per això, amb molts visitants durant l’estiu (fins a 10000 persones). Està a uns 50 km de Viella.\nA la Junta de l’ICRE ho hem estudiat, ho veiem viable i estem segurs que la proposta serà del vostre interès.\nAixi, aquest estiu, farem una exposició exclusiva pels soci de l’ICRE.\nL’exposició es realitzarà a la Sala Nelson Mandela, al costat del mercat i molt cèntrica. Us adjuntem algunes fotos de la sala.\nEsperem confirmació definitiva, però creiem que la inauguració podria ser el divendres 2 o dissabte 3 d’agost i l’exposició estaria oberta fins al 30 o 31 del mateix mes.\nEls horaris d’obertura serien:\ndimarts: de 15:30 a 19h\ndimecres (dia de mercat): de 10 a 12:30h i de 15:30 a 19h\ndijous i divendres: de 15:30 a 19h\ndissabte: de 10 a 12:30h i de 15:30 a 19h\ndiumenge: de 10 a 12:30h i de 15:30 a 19h\nLa Sala Nelson Mandela fa uns 6 x 6 metres, pel que creiem que hi podrien cabre unes 24 escultures.\nHem contractat una persona per fer la vigilància de la sala i atendre possibles preguntes sobre les obres i altres, durant totes les hores d’obertura.\nEl transport de les obres tant d’anada com de tornada, el faran els membres de la Junta.\nL’ajuntament de Bagnères de Luchon farà publicitat de l’exposició i un full de sala. També editarà un catàleg que l’ICRE haurà dissenyat i maquetat.\nIMPORTANT: Aquest estiu l’ajuntament de Luchon te limitacions econòmiques per poder cobrir totes les despeses que li hem proposat, ja que el pressupost de l’any es va tancar fa uns quants mesos. Per això, ens veiem en l’obligació de demanar als socis que vulguin exposar una aportació de 50 euros per la primera obra i 25 per la segona (si fos el cas). Sense aquesta aportació, no podríem cobrir les despeses previstes.\nUs preguem que ens comuniqueu si esteu interessats a exposar i les obres que voldríeu presentar (nom, dimensions i fotografia) al correu socis@icre.cat abans del diumenge 16 de juny.\nPròximament us donarem més detalls sobre les dates i lloc de lliurament i retorn de les obres.\nUs demanarem, també, un petit resum explicatiu de cada obra que serveixi de guia a qui hagi de explicar-les a qui ho pugui demanar.\n80 Exposición Internacional de Artes Plásticas de Valdepeñas.\nDona i Mediterràni


GR-131 Etapa 3 Refugio del Pilar-Fuencaliente - Senderisme\nDescripció GR-131 Etapa 3 Refugio del Pilar-Fuencaliente\nAquesta ruta que us presento parteix de Breña Baja i té una longitud de 24.18 km. Cal tenir present que el desnivell acumulat és de 3257 m. Vaig tenir temps suficient per desconnectar durant el seu recorregut.\nLes altituds del perfil de la ruta oscil·len entre els 31 m i els 1934 m, encara que el més important és tenir en compte que el desnivell positiu és de 885 m. No t'ho pensis més: quan puguis, vés cap a Breña Baja i posa km a les teves botes.\nGR-131 Etapa 3 Refugio del Pilar-Fuencaliente (En español)